राष्ट्रिय टीमका गोलकिपर प्रशिक्षक तिम्सिना सम्मानित
नेपाली राष्टिय फुटबल टिमका गोलकिपर प्रशिक्षक मनिष तिम्सिना नगदसहित सम्मानित भएका छन् । कोशी प्रदेश फुटबल संघले बिहिबार धरानमा एक कार्यक्रमको आयोजना गरी तिम्सिनालाई भारतीय फुटबल लिगमा समेत आफ्नो टिमलाई च्याम्पियन बनाउदै नेपालीको शिर उचो बनाएको भन्दै सम्मान गरेको हो ।
सुनसरी — नेपाली राष्टिय फुटबल टिमका गोलकिपर प्रशिक्षक मनिष तिम्सिना नगदसहित सम्मानित भएका छन् । कोशी प्रदेश फुटबल संघले बिहिबार धरानमा एक कार्यक्रमको आयोजना गरी तिम्सिनालाई भारतीय फुटबल लिगमा समेत आफ्नो टिमलाई च्याम्पियन बनाउदै नेपालीको शिर उचो बनाएको भन्दै सम्मान गरेको हो ।तिम्सिनालाई कोशी प्रदेश फुटबल संघका अध्यक्ष किशोर राई तथा कार्यक्रमका प्रमुख अतिथी कोशी प्रदेश प्रहरी कार्यलय बिराटनगरका प्रहरी नायब महानिरिक्षक चन्द्रकुबेर खापुङले नगद १० हजारसहित सम्मान गरे । संघले नेपाली फुटबलको इतिहासमै सन् २०२१ बाट एएफसी गोलकिपर लेभल ए पास गर्ने पहिलो प्रशिक्षक स्थान प्राप्त गर्ने प्रशिक्षक रहेको भन्दै अन्तराष्टियस्तरमा कोशी प्रदेशको मात्र नभई नेपालकै इज्जत बढाएको उल्लेख गरेको छ । तिम्सिनाले सन् २०१५ देखि सुरु भई २०२१ मा एएफसी ए लाइसेन्स प्राप्त गरेका थिए । उनले प्रशिक्षण गराएको गोकुलम केरेला फुटबल क्लब भारतीय फुटबल लिगमा च्याम्पियन बनेको थियो ।